Suvestinė redakcija nuo 2005-04-15 iki 2005-05-17

Įsakymas paskelbtas: Žin. 2005, Nr. 16-513, i. k. 1052230ISAK000A1-21

LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL VIETINIŲ UŽIMTUMO INICIATYVŲ PROJEKTŲ RENGIMO, ATRANKOS, ĮGYVENDINIMO FINANSAVIMO IR KONTROLĖS TVARKOS APRAŠO PATVIRTINIMO

2005 m. sausio 28 d. Nr. A1-21

Vilnius

Vadovaudamasi Lietuvos Respublikos bedarbių rėmimo įstatymo (Žin., 1991, Nr. 2-25; 2003, Nr. 32-1313) 202 straipsniu bei siekdama didinti šių projektų įgyvendinimui skiriamų valstybės biudžeto ir Užimtumo fondo lėšų įsisavinimo efektyvumą:

1. Tvirtinu Vietinių užimtumo iniciatyvų projektų rengimo, atrankos, įgyvendinimo finansavimo ir kontrolės tvarkos aprašą (pridedama).

2. Pavedu Lietuvos darbo biržai:

2.1. vykdyti, vadovaujantis šio įsakymo 1 punkte nurodytu tvarkos aprašu, vietinių užimtumo iniciatyvų projektų finansavimą iš valstybės biudžeto lėšų, skirtų Lietuvos Respublikos Vyriausybės 2005 m. sausio 24 d. nutarimu Nr. 64 „Dėl 2005 metų Lietuvos Respublikos valstybės biudžeto patvirtintų asignavimų paskirstymo pagal programas“ Užimtumo didinimo programai, pagal sudarytą su ministerija sutartį, ir iš Užimtumo fondo lėšų;

2.2. panaudoti iki 2005 m. gruodžio 24 d. vietinių užimtumo iniciatyvų projektams finansuoti skirtas valstybės biudžeto ir Užimtumo fondo lėšas;

2.3. iki 2006 m. sausio 10 d. grąžinti neįsisavintas valstybės biudžeto lėšas ministerijai;

2.4. pateikti ministerijai:

2.4.1. finansinės atskaitomybės ataskaitą apie Užimtumo didinimo programos lėšų panaudojimą vietinių užimtumo iniciatyvų projektams finansuoti pagal socialinės apsaugos ir darbo ministro nustatytas formas: ketvirtines – ketvirčiui pasibaigus – iki kito ketvirčio pirmo mėnesio 12 d., metines – iki 2006 m. sausio 12 d.;

2.4.2. iki 2006 m. vasario 1 d. – ataskaitą apie vietinių užimtumo iniciatyvų projektų įgyvendinimą 2005 metais bei valstybės biudžeto ir Užimtumo fondo lėšų panaudojimo darbo vietoms steigti, įgyvendinant projektus, už pastaruosius trejus metus efektyvumo ataskaitą.

3. Laikau netekusiais galios:

3.1. Lietuvos Respublikos socialinės apsaugos ir darbo ministro 2004 m. sausio 27 d. įsakymą Nr. A1-21 „Dėl Vietinių užimtumo iniciatyvų projektų įgyvendinimo tvarkos patvirtinimo“ (Žin., 2004, Nr. 17-510);

3.2. Lietuvos Respublikos socialinės apsaugos ir darbo ministro 2004 m. balandžio 8 d. įsakymą Nr. A1-91 „Dėl socialinės apsaugos ir darbo ministro 2004 m. sausio 27 d. įsakymo Nr. A1-21 „Dėl vietinių užimtumo iniciatyvų projektų įgyvendinimo tvarkos patvirtinimo“ pakeitimo“ (Žin., 2004, Nr. 53-1821).

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ

PATVIRTINTA

Lietuvos Respublikos socialinės apsaugos ir

darbo ministro 2005 m. sausio 28 d. įsakymu

Nr. A1-21

VIETINIŲ UŽIMTUMO INICIATYVŲ PROJEKTŲ rengimo, atrankos, ĮGYVENDINIMO finansavimo ir kontrolės TVARKos aprašas

I. BENDROSIOS NUOSTATOS

1. Vietinių užimtumo iniciatyvų projektų rengimo, atrankos, įgyvendinimo finansavimo ir kontrolės tvarkos aprašas (toliau – Aprašas) nustato reikalavimus projektų ir paraiškoms, paraiškų pateikimo bei jų atrankos tvarką, projektus administruojančias institucijas, valstybės paramos projektams finansuoti teikimo ir paramos lėšų panaudojimo kontrolės tvarką.

2. Vietinių užimtumo iniciatyvų (toliau – VUI) projektų tikslas yra suaktyvinti vietos bendruomenės pastangas darbo vietoms kurti, siekiant kartu spręsti su dideliu nedarbu susijusias socialines problemas.

3. Šiame Apraše vartojamos sąvokos:

Darbo vietos įsteigimas – materialinių ir teisinių sąlygų naujai darbo vietai sukurti sudarymas ir darbuotojo įdarbinimas į sukurtą darbo vietą.

Paraiška – nustatytos formos projekto teikėjo, siekiančio gauti valstybės paramą naujoms darbo vietoms kurti, užpildytas dokumentas.

Paramos gavėjas – ūkio subjektas, kuriam atrankos būdu teikiama valstybės parama VUI projektams įgyvendinti.

Projekto lėšos – valstybės paramos ir paramos gavėjo lėšos VUI projektui vykdyti.

Projekto teikėjas – ūkio subjektas, atitinkantis Aprašo 11 punkto reikalavimus ir pateikęs paraišką valstybės paramai gauti.

Tikslinės teritorijos – Trišalės komisijos prie Lietuvos darbo biržos nustatytos savivaldybių (seniūnijų) teritorijos, kur nedarbo lygis daugiau negu 1,5 karto viršija vidutinį šalies nedarbo lygį ir kuriose įgyvendinami VUI projektai.

Valstybės parama – pagal šį aprašą iš valstybės ir savivaldybių biudžetų, Užimtumo fondo lėšų teikiama negrąžintina valstybės finansinė parama (subsidija), be kurios paramos gavėjas negalėtų įgyvendinti paraiškoje nurodytų tikslų. Šios paramos teikimo sąlygos nustatytos Europos Komisijos 2001 m. sausio 12 d. reglamentu Nr. 69/2001 „Dėl Europos Bendrijų sutarties 87 ir 88 straipsnių taikymo de minimis paramai“.

VUI projektai – naujų darbo vietų kūrimo projektai, padedantys sutelkti vietos bendruomenės socialinių ekonominių partnerių pastangas didinti atskirų savivaldybių gyventojų grupių užimtumą bei vystyti vietos socialinę ekonominę infrastruktūrą.

VUI projektų administravimas – VUI projektų atrankos organizavimas, VUI projektų įgyvendinimo sutarčių (toliau – sutartis) sudarymas, projektų finansavimas, jų įgyvendinimo priežiūra ir rezultatų vertinimas.

Punkto pakeitimai:

Nr. A1-97, 2005-04-06, Žin., 2005, Nr. 48-1611 (2005-04-14), i. k. 1052230ISAK000A1-97

4. Valstybės parama vienai darbo vietai steigti negali būti didesnė už 40 Vyriausybės nustatytų minimalių mėnesinių algų, galiojančių VUI projektų atrankos paskelbimo „Valstybės žinių“ priede „Informaciniai pranešimai“ dieną.

5. Maksimali to paties pagalbos gavėjo prašoma valstybės paramos suma negali viršyti 345 000 Lt. Paramos gavėjas privalo savo lėšomis padengti ne mažiau kaip 35 procentus visų projekto išlaidų.

6. Projekto teikėjas privalo užtikrinti, kad prašoma valstybės parama kartu su jau anksčiau jo gauta valstybės parama neviršytų 345 000 Lt trejus metus iš eilės.

7. Paramos gavėjas privalo įsteigti naujas darbo vietas tikslinėse teritorijose ir jas išsaugoti mažiausiai trejus metus nuo darbo vietų įsteigimo. Naujai įsteigtose darbo vietose paramos gavėjas privalo įdarbinti teritorinėje darbo biržoje registruotus bedarbius, atitinkančius iš anksto nustatytus darbui reikalavimus, pasirašydamas su jais neterminuotas darbo sutartis. Valstybės parama naujoms darbo vietoms sukurti negali būti pagrindu esamoms darbo vietoms naikinti.

8. Valstybės parama neteikiama veiklai, nurodytai Valstybės neremtinos veiklos rūšių sąraše, patvirtintame Lietuvos Respublikos Vyriausybės 2003 m. sausio 9 d. nutarimu Nr. 4 (Žin., 2003, Nr. 4-118).

9. Projekto teikėjas gali prašyti valstybės paramos tik darbo vietos steigimo išlaidoms finansuoti.

10. Paramos gavėjas privalo apdrausti ilgalaikį materialųjį turtą, kuriam įsigyti ar sukurti įgyvendinant projektą buvo naudota valstybės pagalba, maksimaliu turto atkuriamosios vertės draudimu nuo visų galimų rizikos atvejų, nuo kurių draudžia paramos gavėjo pasirinkta draudimo bendrovė, ne mažiau kaip 3 metus nuo turto įsigijimo.

II. REIKALAVIMAI PROJEKTŲ teikėjams ir paraiškoms

11. Projekto teikėjas turi atitikti šiuos reikalavimus:

11.1. būti vienu iš šių ūkio subjektų:

11.1.1 smulkaus ir vidutinio verslo subjektu, nurodytu Lietuvos Respublikos smulkaus ir vidutinio verslo įstatymo (Žin., 1998, Nr. 109-2993; 2002, Nr. 105-4689) 2 straipsnyje;

11.1.2. viešąja įstaiga, kurioje mažiau nei pusę balsų dalininkų susirinkime turi:

11.1.2.1. valstybės institucijos;

11.1.2.2. savivaldybės;

11.1.2.3. valstybės ar savivaldybių įmonės;

11.2. būti įregistruotas Lietuvos Respublikoje;

11.3. nėra bankrutavęs ar bankrutuojantis ir (ar) restruktūrizuojamas;

11.4. neturi neatidėtų įsiskolinimų valstybės ir (ar) savivaldybės biudžetui ar Valstybinio socialinio draudimo fondui;

11.5. įmonės bendrasis padengimo rodiklis (trumpalaikis turtas padalintas iš trumpalaikių įsipareigojimų) mažesnis kaip vienetas (reikalavimas netaikomas paslaugų tipo įmonėms). Šis rodiklis yra skaičiuojamas bet kuriuo iš šių būdų:

11.5.1 pagal paraiškos teikėjo paskutinės patvirtintos metinės finansinės atskaitomybės (balanso) duomenis;

11.5.2. jei paraiškos teikėjo paskutiniai finansiniai metai yra pasibaigę, tačiau metinė finansinė atskaitomybė teikiant paraišką dar nėra patvirtinta, pagal paraiškos teikėjo paskutinių finansinių metų metinės finansinės atskaitomybės (pasirašytos ūkio subjekto vadovo) duomenis;

11.6. būti tiesiogiai atsakingu už projekto vykdymą ir darbo vietų įsteigimą įmonėje/viešojoje įstaigoje

Punkto pakeitimai:

Nr. A1-97, 2005-04-06, Žin., 2005, Nr. 48-1611 (2005-04-14), i. k. 1052230ISAK000A1-97

12. Projekto teikėjas pateikia užpildytą nustatytos formos paraišką (1 priedas) ir šiuos jos priedus:

12.1. įmonės/viešosios įstaigos registravimo pažymėjimo kopiją;

12.2. įmonės/viešosios įstaigos steigimo dokumentų kopiją;

12.3. įmonės/viešosios įstaigos metinės finansinės atskaitomybės ankstesnių metų dokumentų (balansas, pelno (nuostolio) ataskaita, pajamų deklaracija) su Valstybinės mokesčių inspekcijos spaudu bei vadovo ir vyr. finansininko parašais kopijas, o praėjusių metų dokumentų kopijas – su vadovo ir vyr. finansininko parašais;

12.4. pažymą iš Valstybinio socialinio draudimo fondo valdybos apie įsiskolinimą (pažyma turi būti išduota ne anksčiau kaip likus 30 kalendorinių dienų iki paraiškos pateikimo dienos);

12.5. paskutinio ketvirčio Valstybinio socialinio draudimo ir sveikatos draudimo fondo lėšų finansinės ataskaitos (Forma Nr. 4) kopiją;

12.6. pažymas iš Valstybinės mokesčių inspekcijos apie atsiskaitymus ir apie tai, kad įmonė registruota PVM mokėtoja (pažymos turi būti išduotos ne anksčiau kaip likus 30 kalendorinių dienų iki paraiškos pateikimo dienos);

12.7. jeigu įmonėje/viešojoje įstaigoje už paskutinius finansinius metus buvo atliktas auditas, jo ataskaitų ir išvadų apie įmonės veiklos tęstinumą kopijas;

12.8. dokumentus, patvirtinančius nekilnojamojo turto (pastato, žemės ir kt.) nuosavybę arba kitaip įteisintą galimybę naudoti, valdyti tą turtą, būtiną projektui įgyvendinti.

13. Paraiška ir visi jos priedai parengiami lietuvių kalba.

14. Pateikiami dokumentai turi būti sunumeruoti, susiūti ir kiekvienas lapas pasirašytas projekto teikėjo vadovo arba įgalioto asmens ir pažymėti įmonės/viešosios įstaigos antspaudu.

15. Pateiktuose dokumentuose negali būti alternatyvių siūlymų.

16. Projekto įgyvendinimo sąmatoje (paraiškos 10 punktas) turi būti įtrauktos visos projektui įgyvendinti reikalingos išlaidos litais.

17. Projekto įgyvendinimo sąmatoje nurodomos išlaidos su mokesčiais, išskyrus PVM, kai paramos gavėjai yra registruoti Valstybinėje mokesčių inspekcijoje kaip PVM mokėtojai.

18. Jei projekte numatyti remonto darbai, visi reikiami dokumentai (projektai, sąmatos, leidimai ir kt.) turi būti pateikiami su paraiška.

III. Paraiškų pateikimas

19. Paraiškos pateikiamos tikslinės teritorijos teritorinei darbo biržai per 30 dienų nuo VUI projektų atrankos paskelbimo dienos „Valstybės žinių“ priede „Informaciniai pranešimai“.

20. Paraiška ir jos priedai turi būti gauti ir įregistruoti teritorinėje darbo biržoje iki oficialiai paskelbtos galutinės paraiškų priėmimo datos ir valandos.

21. Teritorinė darbo birža privalo kiekvienai gautai paraiškai suteikti registracijos numerį, fiksuoti tikslią gavimo datą ir paštu išsiųsti arba įteikti projekto teikėjui patvirtinimą apie gautą paraišką, nurodydama paraiškos gavimo datą, laiką.

22. Vokas turi būti adresuotas konkrečiai teritorinei darbo biržai, VUI projektų atrankai. Ant voko turi būti užrašyta „Neatplėšti iki oficialios vokų atplėšimo procedūros“.

23. Paraiška ir jos priedai pateikiami dviem egzemplioriais, nurodant „Originalas“ ir „Kopija“, taip pat pateikiama paraiškos elektroninė laikmena.

24. Projekto teikėjas turi teisę pakeisti savo paraišką. Toks pakeitimas galioja, jeigu konkreti teritorinė darbo birža jį gauna raštu su antrašte „Paraiškos pakeitimas“ ir užregistruoja iki galutinio paraiškų priėmimo termino. Pakeitimas turi būti pasirašytas projekto teikėjo vadovo arba įgalioto asmens.

25. Projekto teikėjas turi teisę atšaukti pateiktą paraišką. Toks atšaukimas bus priimtas, jeigu teritorinė darbo birža jį gaus raštu su užrašu „Paraiškos atšaukimas“ ir užregistruos iki galutinio paraiškų priėmimo termino. Gavusi atšaukimą, teritorinė darbo birža grąžina neatplėštą paraiškos voką projekto teikėjui.

IV. VUI PROJEKTUS ADMINISTRUOJANČIOS INSTITUCIJOS

26. VUI projektus administruoja:

26.1. Socialinės apsaugos ir darbo ministerija;

26.2. Lietuvos darbo birža prie Socialinės apsaugos ir darbo ministerijos (toliau – Lietuvos darbo birža);

26.3. Trišalė komisija prie Lietuvos darbo biržos;

26.4. Projektų priežiūros komitetas prie Lietuvos darbo biržos (toliau – komitetas);

26.5. teritorinės darbo biržos;

26.6. projektų atrankos komisijos prie teritorinių darbo biržų (toliau – komisijos).

27. Socialinės apsaugos ir darbo ministerija administruoja VUI projektams įgyvendinti skirtas valstybės biudžeto lėšas, vykdo bendrą projektų įgyvendinimo priežiūrą, rengia VUI projektų įgyvendinimą reglamentuojančius teisės aktus.

28. Lietuvos darbo birža, administruodama VUI projektus:

28.1. koordinuoja ir kontroliuoja teritorinių darbo biržų veiklą administruojant VUI projektus;

28.2. atlieka galutinį paraiškų įvertinimą;

28.3. tvirtina galutinį komiteto sudarytą finansuojamų projektų sąrašą;

28.4. rengia metines ataskaitas apie VUI projektų įgyvendinimą ir apie valstybės paramos lėšų panaudojimo naujoms darbo vietoms steigti efektyvumą už pastaruosius trejus metus ir teikia jas Socialinės apsaugos ir darbo ministerijai;

28.5. tvirtina komiteto ir komisijų darbo reglamentą;

28.6. skelbia VUI projektų atranką „Valstybės žinių“ priede „Informaciniai pranešimai“;

28.7. turi teisę pratęsti galutinį paraiškų priėmimo terminą ir apie tai skelbia „Valstybės žinių“ priede „Informaciniai pranešimai“;

28.8. organizuoja ir aptarnauja komiteto posėdžius;

28.9. nagrinėja projektų teikėjo ar paramos gavėjo skundus dėl VUI projektų įgyvendinimo;

28.10. teikia metodinę pagalbą teritorinėms darbo biržoms dėl VUI projektų įgyvendinimo ir projektų teikėjų mokymo.

29. Trišalė komisija prie Lietuvos darbo biržos nustato tikslines teritorijas, kuriose įgyvendinami VUI projektai, svarsto VUI projektų įgyvendinimo klausimus bei teikia pasiūlymus šių projektų įgyvendinimui tobulinti.

30. Lietuvos darbo biržos direktorius sudaro komitetą iš vienodo skaičiaus lygiateisių narių: darbuotojų (profesinių sąjungų, susivienijimų, asociacijų ir kitų organizacijų), darbdavių (susivienijimų, asociacijų ir kitų organizacijų) bei valstybės institucijų atstovų.

31. Komitetas susideda iš pirmininko ir jo narių bei sekretoriaus (neturinčio balsavimo teisės).

32. Komitetas, administruodamas VUI projektus:

32.1. sudaro ir teikia Lietuvos darbo biržos direktoriui tvirtinti galutinį finansuojamų projektų sąrašą;

32.2. svarsto Lietuvos darbo biržos ataskaitas apie VUI projektų įgyvendinimo eigą;

32.3. į komiteto posėdžius gali kviesti ekspertus;

32.4. teikia Lietuvos darbo biržai ir Socialinės apsaugos ir darbo ministerijai siūlymus tobulinti VUI projektų įgyvendinimą.

33. Teritorinės darbo biržos, administruodamos VUI projektus:

33.1. skelbia vietos spaudoje informaciją apie VUI projektų atranką;

33.2. teikia projektų teikėjams ir paramos gavėjams išsamią informaciją apie VUI projektų įgyvendinimą, juos konsultuoja projektų rengimo ir vykdymo klausimais;

33.3. priima ir registruoja projektų teikėjų paraiškas, išsiunčia arba įteikia projektų teikėjams patvirtinimus apie gautas paraiškas;

33.4. tvirtina komisijos pateiktą atrankos protokolą, atrinktų paraiškų įvertinimo balais sąrašą ir teikia juos Lietuvos darbo biržai;

33.5. sudaro sutartis su paramos gavėjais;

33.6. parenka paramos gavėjams teritorinėje darbo biržoje įsiregistravusius bedarbius, atitinkančius reikalavimus darbui steigiamose darbo vietose, ir nukreipia juos įdarbinti į šias darbo vietas;

33.7. tvirtina paramos gavėjų VUI projektų veiklos ir finansines ataskaitas (2 ir 3 priedai) ir pagal prašymus pervesti paramos lėšas perveda lėšas paramos gavėjams;

33.8. perveda paramos gavėjams avansinius mokėjimus;

33.9. priima sprendimus, suderinusi su Lietuvos darbo birža, dėl paramos gavėjų prašymų perskirstyti sutartyje nustatytas išlaidas tarp skirtingų sąmatos eilučių;

33.10. prižiūri ir kontroliuoja projektų vykdymą;

33.11. tikrina vietoje, ar parama naudojama pagal paskirtį;

33.12. rengia VUI projektų įgyvendinimo ataskaitas ir teikia jas komisijai bei Lietuvos darbo biržai;

33.13. teikia Lietuvos darbo biržai siūlymus VUI projektams tobulinti;

33.14. saugo visus su VUI projektų įgyvendinimu susijusius dokumentus, vadovaudamosi Lietuvos Respublikos archyvų įstatymo (Žin., 1995, Nr. 107-2389; 2004, Nr. 57-1982) ir kitų teisės aktų nustatyta tvarka;

33.15. organizuoja ir aptarnauja komisijų posėdžius;

33.16. trejus metus po darbo vietų įsteigimo stebi, ar nenaikinamos įsteigtos darbo vietos, ir teikia Lietuvos darbo biržai kas ketvirtį informaciją apie dirbančius asmenis įsteigtose darbo vietose (4 priedas);

33.17. kasmet vertina sukurtų darbo vietų efektyvumą, vadovaudamosi Lietuvos darbo biržos nustatyta metodika, ir teikia jai metines ataskaitas apie valstybės paramos lėšų panaudojimo naujoms darbo vietoms steigti efektyvumą už pastaruosius trejus metus;

34. teritorinių darbo biržų direktoriai sudaro komisijas prie teritorinių darbo biržų tikslinėse teritorijose iš vienodo skaičiaus lygiateisių narių: darbuotojų (profesinių sąjungų, susivienijimų, asociacijų ir kitų organizacijų), darbdavių (susivienijimų, asociacijų ir kitų organizacijų) bei savivaldybių ir teritorinių darbo biržų atstovų.

35. Komisiją sudaro pirmininkas, jos nariai ir sekretorius (neturintis balsavimo teisės).

36. Komisijos, administruodamos VUI projektus:

36.1. paraiškų atrankos metu vykdo projektų teikėjų pateiktų paraiškų vertinimą;

36.2. vertinant projektus teikia prioritetą tiems projektams, kurie padeda įgyvendinti savivaldybių verslo vystymo programas;

36.3. nustato tikslines bedarbių grupes ir vertindamos projektus teikia prioritetą projektams, pagal kuriuos numatoma įdarbinti asmenis, priklausančius šioms bedarbių grupėms;

36.4. į projektų atranką gali kviesti ekspertus;

36.5. sudaro ir teikia teritorinės darbo biržos direktoriui tvirtinti atrankos protokolą ir atrinktų paraiškų įvertinimo balais sąrašą;

36.6. svarsto teritorinės darbo biržos teikiamas VUI projektų įgyvendinimo ataskaitas;

36.7. teikia teritorinei darbo biržai pasiūlymus tobulinti VUI projektų įgyvendinimą.

V. PARAIŠKŲ ATRANKA

37. Paraiškas atrenka komisijos.

38. Paraiškų atrankos procedūra susideda iš:

38.1. vokų atplėšimo;

38.2. projekto teikėjo, paraiškos ir jos priedų atitikimo formaliems Aprašo reikalavimams patikrinimo;

38.3. paraiškų turinio ir formos vertinimo balais.

39. Komisija gali vykdyti atranką, jeigu jos posėdyje dalyvauja pirmininkas, sekretorius ir ne mažiau kaip pusė balsavimo teisę turinčių narių.

40. Vokų atplėšimo metu:

40.1. komisija suskaičiuoja gautas paraiškas, įsitikina, ar joms suteikti registracijos numeriai, užfiksuotos gavimo datos ir ar vokai neatplėšti. Vokai, kurie nebuvo užregistruoti iki paraiškų priėmimo galutinės datos ir valandos, taip pat atplėštuose vokuose esančios paraiškos toliau nesvarstomos;

40.2. atplėšiami vokai su paraiškomis, patikrinama, ar visi paraiškos lapai yra sunumeruoti ir pasirašyti projekto teikėjo atsakingojo asmens.

Kai paraiškos lapai nepasirašyti arba pasirašyti ne visi lapai ir nepažymėti įmonės/viešosios įstaigos antspaudu, tokia paraiška atmetama, toliau nesvarstoma ir grąžinama projekto teikėjui.

41. Vokų atplėšimo metu turi teisę dalyvauti projektų teikėjai arba jų įgalioti asmenys.

42. Komisijos nariai, susipažinę su projektų teikėjų sąrašu, turi nusišalinti nuo paraiškų atrankos, jeigu iškyla interesų konfliktas (kai komisijos narys ir projekto teikėjas yra siejamas artimų giminystės ryšių arba komisijos narys turi turtinių interesų projekto teikėjo versle).

43. Projekto teikėjo, paraiškos ir jos priedų atitikimo formaliems Aprašo reikalavimams patikrinimo metu:

43.1. komisija išnagrinėja priimtas paraiškas ir kiekvienai jų užpildo lentelę (5 priedas), atsakydama į joje nurodytus klausimus;

43.2. paraiška toliau nėra svarstoma, jeigu nustatoma, kad projekto teikėjas, jo paraiška ar jos priedai neatitinka nors vieno Aprašo II skyriuje nustatyto reikalavimo, ir apie tai per 3 darbo dienas projekto teikėjas informuojamas raštu.

44. Paraiškų vertinimo balais metu:

44.1. kiekvienas komisijos narys įvertina balais Aprašo 40 ir 43 punkte nurodytų procedūrų metu neatmestas paraiškas užpildydamas lentelę (6 priedas);

44.2. kiekvieną paraišką turi įvertinti bent pusė balsavimo teisę turinčių komisijos narių;

44.3. galutinis kiekvienos paraiškos įvertinimas balais nustatomas išvedant komisijos narių suteiktų įvertinimų balais aritmetinį vidurkį;

44.4. paraiškos, nesurinkusios 50 balų, yra atmetamos ir toliau nesvarstomos, o tų paraiškų teikėjai per 3 darbo dienas nuo sprendimo priėmimo dienos apie tai informuojami raštu;

44.5. sudaromas atrinktų paraiškų įvertinimo balais sąrašas;

44.6. projektų teikėjai, kurių paraiškos įtrauktos į atrinktų paraiškų įvertinimo balais sąrašą, per 3 darbo dienas nuo sprendimo priėmimo dienos informuojami raštu, kad jų paraiškos bus teikiamos Lietuvos darbo biržai tolesniam vertinimui.

45. Komisija, nustačiusi, kad pateikti ne visi šiame Apraše nurodyti dokumentai arba juose nurodyta ne visa reikalinga informacija, arba, komisijos nuomone, ji nėra teisinga, arba reikalingi papildomi dokumentai, kreipiasi į paraiškos teikėją nurodydama trūkumus ir terminą jiems pašalinti.

46. Atrankos metu rašomas protokolas, kuriame fiksuojami visi atrankos procedūros veiksmai ir rezultatai. Atrankos protokolą pasirašo visi posėdyje dalyvavę komisijos nariai.

47. Atrankos protokolas, prie kurio pridedamas atrinktų paraiškų įvertinimo balais sąrašas, pateikiamas tvirtinti teritorinės darbo biržos direktoriui.

VI. FINANSUOJAMŲ PROJEKTŲ SĄRAŠO SUDARYMAS

48. Teritorinės darbo biržos teikia patvirtintus atrankos protokolus ir atrinktų paraiškų įvertinimo balais sąrašą bei atrinktas paraiškas Lietuvos darbo biržai galutiniam įvertinimui atlikti. Lietuvos darbo birža, patikrinusi pateiktų paraiškų atitikimą šio aprašo reikalavimus ir nustačiusi, jog ne visa reikalinga informacija yra pateikta ar reikalingi papildomi dokumentai, kreipiasi į teritorinę darbo biržą ar tiesiogiai į paraiškos teikėją nurodydama trūkumus ir terminą jiems pašalinti.

Punkto pakeitimai:

Nr. A1-97, 2005-04-06, Žin., 2005, Nr. 48-1611 (2005-04-14), i. k. 1052230ISAK000A1-97

49. Siūlomų finansuoti projektų sąrašą sudaro komitetas, vadovaudamasis šiomis nuostatomis:

49.1. bendra valstybės parama VUI projektams negali viršyti bendros valstybės skiriamų lėšų sumos;

49.2. prioritetas teikiant valstybės paramą skiriamas tiems projektų teikėjams, kurie nėra gavę valstybės pagalbos (iš valstybės biudžeto, Užimtumo fondo, Lietuvos, PHARE ar SAPARD programų, Europos Sąjungos struktūrinių fondų) per pastaruosius trejus metus;

49.3. sprendimas dėl projektų finansavimo priimamas, atlikus galutinį paraiškų įvertinimą balais vadovaujantis 7 priede pateikta metodika ir palyginus visų teritorinių darbo biržų pateiktų paraiškų kokybę, finansines sąlygas bei galimybę projektų idėjas pritaikyti šalyje.

50. Komitetas sudaro galutinį finansuojamų projektų sąrašą ir teikia jį tvirtinti Lietuvos darbo biržos direktoriui.

51. Lietuvos darbo biržos direktoriui patvirtinus galutinį finansuojamų projektų sąrašą, teritorinės darbo biržos raštu apie tai per 3 darbo dienas informuoja į šį sąrašą patekusius ir nepatekusius projektų teikėjus. Su paraiškų teikėjais, kuriems nuspręsta skirti valstybės paramą, teritorinės darbo biržos per 10 darbo dienų nuo galutinio finansuojamų projektų sąrašo patvirtinimo dienos sudaro vietinių užimtumo iniciatyvų projekto įgyvendinimo sutartis (8 priedas).

VII. VALSTYBĖS PAramos PROJEKTAMS FINANSUOTI teikimas

52. Valstybės parama teikiama finansuoti šias darbo vietos steigimo išlaidas:

52.1. įrengimų, įrangos ir kitų darbo priemonių, reikalingų veiklai ar gamybai užtikrinti, pirkimo, montavimo;

52.2. mokymo, kai teritorinė darbo birža neorganizuoja tokių mokymų ir negali jų išlaidų padengti iš Užimtumo fondo;

52.3. darbo vietos ir darbuotojui reikalingų licencijų ir leidimų įsigijimo;

52.4. šio Aprašo 10 punkte nurodyto draudimo;

52.5. reklamos;

52.6. patalpų remonto, reikalingo darbo vietoms įrengti, nurodytoms pateiktoje išskaidytoje lokalinėje remonto darbų sąmatoje. Valstybės parama šiai išlaidų rūšiai negali viršyti 50 proc. visos valstybės paramos lėšų;

Papunkčio pakeitimai:

Nr. A1-97, 2005-04-06, Žin., 2005, Nr. 48-1611 (2005-04-14), i. k. 1052230ISAK000A1-97

53. Aprašo 52 punkte nurodytos išlaidos privalo būti:

53.1. būtinos projektui įgyvendinti;

53.2. nurodytos projekto teikėjo paraiškoje ir įrašytos sutartyje;

53.3. panaudotos per sutartyje numatytą laikotarpį;

53.4. įtrauktos į paramos gavėjo metinį balansą, pelno (nuostolio) ataskaitą, o individualios įmonės atveju – į pajamų-išlaidų deklaraciją.

54. Paramos gavėjo lėšos, įtrauktos į projekto įgyvendinimo sąmatą ir skirtos projektui įgyvendinti, gali būti skiriamos tik Aprašo 52 punkte nurodytoms išlaidoms finansuoti. Šios išlaidos negali būti padengiamos natūra.

55. Kai valstybės paramos dydis vienam paramos gavėjui viršija 100 tūkst. Lt, paramos gavėjas, prieš pasirašydamas sutartį, pateikia jos galiojimo užtikrinimą – banko garantiją arba draudimo bendrovės finansinį laidavimą – visoms pagal sutartį projektui skiriamos valstybės paramos lėšoms sutarties galiojimo laikotarpiui.

56. Pasirašius sutartį, paramos gavėjas raštu pateikia prašymą teritorinei darbo biržai pervesti jam 30 procentų dydžio avansą nuo visos pagal sutartį projektui skiriamos valstybės paramos sumos.

57. Teritorinė darbo birža perveda paramos gavėjui avansą per 20 darbo dienų nuo prašymo gavimo dienos.

58. Paramos gavėjai valstybės paramos lėšas įsisavina pagal Projekto veiklos etapus (paraiškos 5.1 punktas).

59. Projekto veiklos etapai gali būti tikslinami:

59.1. kai projekto paraiškoje numatytų veiklų negalima įgyvendinti ne dėl paramos gavėjo kaltės;

59.2. paramos gavėjui pateikus teritorinei darbo biržai motyvuotą prašymą dėl projekto veiklos etapų patikslinimo.

60. Per 10 darbo dienų nuo paramos gavėjo prašymo patikslinti projekto veiklos etapus gavimo dienos teritorinė darbo birža, įvertinusi jo pagrįstumą ir suderinusi su Lietuvos darbo birža, priima sprendimą dėl paramos gavėjo prašymo.

61. Paramos gavėjas, panaudojęs ne mažiau kaip 50 procentų projektui įgyvendinti numatytų lėšų, gali pateikti teritorinei darbo biržai prašymą pervesti jam iki 50 procentų dydžio tarpinį mokėjimą nuo visos pagal sutartį skiriamos valstybės paramos sumos. Su prašymu jis pateikia nustatytos formos veiklos ir finansines ataskaitas (2 ir 3 priedai) (toliau bendrai vadinamos – tarpinės ataskaitos) ir išlaidas pateisinančių dokumentų (rangovo (paslaugų ar prekių tiekėjo) pateiktos sąskaitos, perdavimo-priėmimo aktai, kelionių dokumentai ar kiti dokumentai, pateisinantys patirtas išlaidas) bei išlaidų apmokėjimą įrodančių dokumentų (banko darbuotojo parašu ir banko spaudu patvirtinti išrašai iš sąskaitos ar kiti dokumentai, įrodantys, kad pagal išlaidas pateisinančius dokumentus buvo atliktas mokėjimas) kopijas.

62. Teritorinė darbo birža, išnagrinėjusi paramos gavėjo prašymą, priima sprendimą dėl tarpinių ataskaitų tvirtinimo per 10 darbo dienų nuo prašymo gavimo dienos.

63. Teritorinė darbo birža, patvirtinusi pateiktas tarpines ataskaitas, paramos gavėjui perveda tarpinį mokėjimą per 20 darbo dienų nuo ataskaitų patvirtinimo dienos.

64. Teritorinė darbo birža gali atmesti paramos gavėjo prašymą ir nepatvirtinti pateiktų tarpinių ataskaitų, jeigu iš ataskaitose pateiktos informacijos ir dokumentų galima daryti išvadą, kad išlaidos neatitinka Aprašo 52 ir 53.1 punktų reikalavimų, pateikti duomenys netikslūs, informacija nepakankama dėl išlaidų panaudojimo tikslingumo, netikslūs ar taisyti finansiniai dokumentai.

65. Teritorinei darbo biržai atmetus paramos gavėjo prašymą ir nepatvirtinus tarpinių ataskaitų, paramos gavėjas gali per teritorinės darbo biržos raštu nustatytą terminą ištaisyti nurodytus ataskaitų trūkumus ir pateikti jas kartu su nauju prašymu pervesti tarpinį mokėjimą.

66. Paramos gavėjas, atlikęs visus sutartyje numatytus darbus ir įsteigęs sutartyje numatytą (-as) darbo vietą (-as), pateikia teritorinei darbo biržai nustatytos formos galutines veiklos ir finansines ataskaitas (2 ir 3 priedai) (toliau bendrai vadinamos – galutinės ataskaitos), išlaidas pateisinančių dokumentų bei išlaidų apmokėjimą įrodančių dokumentų kopijas ir prašymą pervesti likusį (arba iki 70 procentų, jeigu tarpinis mokėjimas nebuvo pervestas) galutinį mokėjimą nuo visos sutartyje numatytos projektui skiriamos valstybės paramos sumos.

67. Teritorinė darbo birža:

67.1. išnagrinėjusi paramos gavėjo galutines ataskaitas, priima sprendimą dėl ataskaitų tvirtinimo per 10 darbo dienų nuo jų gavimo dienos;

67.2. patvirtinusi pateiktas galutines ataskaitas, paramos gavėjui perveda galutinį mokėjimą per 20 darbo dienų nuo ataskaitų patvirtinimo dienos.

68. Darbo vietos įsteigimo faktui nustatyti teritorinė darbo birža gali kviestis pagalbos kompetentingas institucijas (Valstybinę darbo inspekciją, Valstybinę maisto ir veterinarijos tarnybą ir kt.).

69. Teritorinė darbo birža gali atmesti paramos gavėjo prašymą ir nepatvirtinti pateiktų galutinių ataskaitų dėl Aprašo 64 punkte išdėstytų priežasčių.

70. Teritorinei darbo biržai atmetus paramos gavėjo prašymą ir nepatvirtinus galutinių ataskaitų, paramos gavėjas gali ištaisyti nurodytus ataskaitų trūkumus ir pateikti jas kartu su nauju prašymu pervesti galutinį mokėjimą.

71. Paramos gavėjas yra atsakingas už visų prašymų skirti lėšų ir ataskaitų pateikimą laiku.

72. Jeigu už projekto, kuriam suteikta parama, lėšas numatoma įsigyti prekių, paslaugų arba darbų, pirkimai turi būti atliekami vadovaujantis Viešųjų pirkimų įstatymu (Žin., 1996, Nr. 84-2000; 2002, Nr. 118-5296), kai paramos gavėjas pagal nurodytąjį įstatymą yra perkančioji organizacija. Tuo atveju, kai paramos gavėjas nėra perkančioji organizacija, visi pirkimai vykdomi vadovaujantis Lietuvos darbo biržos direktoriaus nustatytomis paramos gavėjų, nesančių perkančiosiomis organizacijomis, pirkimų taisyklėmis.

73. Paramos gavėjas, esant būtinumui, gali skirti projektui įgyvendinti daugiau nuosavų lėšų, nei numatyta projekto įgyvendinimo sąmatoje. Apie nuosavų lėšų padidinimą projektui įgyvendinti projekto vykdytojas raštu informuoja teritorinę darbo biržą, pateikdamas tarpines ir/ar galutines ataskaitas.

74. Paramos gavėjas gali savo nuožiūra koreguoti projekto įgyvendinimo sąmatą, jeigu:

74.1. nekeičiamas bendras projektui skirtos valstybės paramos dydis; ir

74.2. valstybės paramos lėšų perskirstymas tarp skirtingų projekto įgyvendinimo sąmatos eilučių nepakeičia planuotų išlaidų daugiau kaip 5 procentais.

75. Norėdamas pakeisti projekto įgyvendinimo sąmatoje numatytas išlaidas (atvejais, nenumatytais Aprašo 73 ir 74 punktuose), paramos gavėjas turi pateikti teritorinei darbo biržai motyvuotą prašymą pakeisti projekto sąmatą.

76. Per 10 darbo dienų nuo paramos gavėjo prašymo pakeisti projekto įgyvendinimo sąmatą gavimo dienos teritorinė darbo birža, įvertinusi jo pagrįstumą, suderinusi su Lietuvos darbo birža, tenkina paramos gavėjo prašymą ir pakeičia projekto įgyvendinimo sąmatą.

77. Teritorinei darbo biržai patvirtinus projekto įgyvendinimo sąmatos pakeitimus, jie tampa sutarties dalimi.

78. Teritorinė darbo birža, gavusi paramos gavėjo raštišką pranešimą apie materialinių ir teisinių sąlygų naujai darbo vietoms sukurti sudarymą, per 5 darbo dienas, dalyvaujant paramos gavėjui, patikrina vietoje (įmonėje) darbo vietas, įsigytų įgyvendinant projektą įrengimų, įrangos ir kitų darbo priemonių panaudojimą šiose darbo vietose. Jei į patikrinimą kviečiami kompetentingų institucijų atstovai, jie nustato, ar įrengtos darbo vietos atitinka Darbo kodekso (Žin., 2002, Nr. 64-2569), Darbuotojų saugos ir sveikatos įstatymo (Žin., 2003, Nr. 70-3170) ir kituose teisės aktuose nustatytus darbo vietų įrengimo reikalavimus.

Įdarbinus teritorinės darbo biržos rekomenduotus asmenis į įrengtas darbo vietas, teritorinė darbo birža su paramos gavėju pasirašo darbo vietų įsteigimo aktą, prie kurio prideda darbo sutarčių su įdarbintais į įrengtas darbo vietas teritorinės darbo biržos siūlytais asmenimis kopijas ir kitus, esant reikalui, darbo vietos įsteigimą patvirtinančius dokumentus.

Punkto pakeitimai:

Nr. A1-97, 2005-04-06, Žin., 2005, Nr. 48-1611 (2005-04-14), i. k. 1052230ISAK000A1-97

79. Paramos gavėjas privalo grąžinti teritorinei darbo biržai:

79.1. visas projekto metu nepanaudotas lėšas iki einamųjų finansinių metų gruodžio 10 d.;

79.2. per jos nustatytą terminą valstybės paramos lėšas, kurios panaudotos kitoms nei šio Aprašo 52 punkte nurodytoms išlaidoms padengti.

80. Paramos gavėjas, atleidęs iš įsteigtos darbo vietos darbuotoją, per 3 darbo dienas nuo atleidimo dienos privalo raštu apie tai informuoti teritorinę darbo biržą. Tokiu atveju teritorinė darbo birža siūlo paramos gavėjui įdarbinti kitą atitinkamos kvalifikacijos asmenį.

Vietoj į įsteigtas darbo vietas įdarbintų asmenų, išėjusių atostogų vaikui prižiūrėti, kol jam sueis treji metai, ar atlikti karinę prievolę, dėl ligos ir dėl kitų objektyvių priežasčių, laikinai negalinčių vykdyti pareigų, paramos gavėjas privalo laikinai įdarbinti kitus teritorinėje darbo biržoje registruotus atitinkamos kvalifikacijos bedarbius.

81. Paramos gavėjas, neįsteigęs visų sutartyje numatytų įsteigti darbo vietų, privalo grąžinti teritorinei darbo biržai valstybės paramos lėšas, kurios buvo numatytos šioms darbo vietoms įsteigti. Ši grąžintina valstybės paramos dalis, skirta vienai darbo vietai įsteigti, apskaičiuojama remiantis Aprašo 84 punktu.

82. Paramos gavėjas, panaikinęs įsteigtą darbo vietą, privalo grąžinti teritorinei darbo biržai valstybės suteiktą paramą tai darbo vietai įsteigti:

82.1. visą, kai darbo vieta naikinama pirmaisiais metais po jos įsteigimo;

82.2. 80 procentų, kai ji naikinama antraisiais metais po jos įsteigimo;

82.3. 50 procentų, kai ji naikinama trečiaisiais metais po jos įsteigimo.

83. Paramos gavėjas, atsisakantis per 30 darbo dienų laikotarpį įdarbinti teritorinės darbo biržos siunčiamus bedarbius, kurie atitinka darbinei veiklai atlikti keliamus reikalavimus, į įsteigtas ar atsilaisvinusias darbo vietas privalo grąžinti teritorinei darbo biržai panaudotas valstybės paramos lėšas darbo vietoms įsteigti:

83.1. visas – pirmaisiais metais po jos įsteigimo;

83.2. 80 procentų – antraisiais metais po jos įsteigimo;

83.3. 50 procentų – trečiaisiais metais po jos įsteigimo.

84. Valstybės paramos dalis, skirta vienai darbo vietai įsteigti, apskaičiuojama dalijant visą projektui suteiktą valstybės paramą iš įsipareigotų sukurti darbo vietų skaičiaus.

VIII. ATSISKAITYMAS UŽ PROJEKTui VYKDYti SUTEIKTAS LĖŠAS

85. Paramos gavėjas privalo:

85.1. visiškai atsiskaityti su teritorine darbo birža už suteiktą valstybės paramą iki einamųjų metų gruodžio 10 d.;

85.2. teikti ataskaitas teritorinei darbo biržai:

85.2.1. kas mėnesį iki kito mėnesio 3 dienos apie projekto įgyvendinimo eigą ir lėšų panaudojimą, kol bus įsteigtos sutartyje numatytos darbo vietos;

85.2.2. už kiekvieną ketvirtį (3 metus po darbo vietos (-ų) įsteigimo) iki kito ketvirčio pirmo mėnesio 5 dienos apie įsteigtose darbo vietose dirbančius asmenis (4 priedas);

85.3. teritorinei darbo biržai pareikalavus pateikti visą su sutarties vykdymu susijusią informaciją.

86. Teritorinė darbo birža pripažįsta tik tas paramos gavėjo išlaidas, kurios patvirtinamos išlaidas pateisinančių ir išlaidų apmokėjimą įrodančių dokumentų kopijomis.

87. Teritorinės darbo biržos turi teisę vadovaudamosi Lietuvos darbo biržos direktoriaus nustatyta tvarka tikrinti, ar VUI projektui skirta valstybės parama naudojama remiantis šio Aprašo reikalavimais.

88. Paramos gavėjas per 1 mėnesį privalo grąžinti teritorinei darbo biržai visas jam pervestas valstybės paramos lėšas, kai:

88.1. jis raštu praneša apie atsisakymą įgyvendinti projektą;

88.2. pateiktose tarpinėse ataskaitose 2 mėnesius iš eilės nepagrindžiama, kodėl projekte numatyti darbai nevykdomi.

IX. GINČŲ DĖL VALSTYBĖS PARAMOS TEIKIMO NAGRINĖJIMAS

89. Projektų teikėjas ar paramos gavėjas turi teisę apskųsti teritorinės darbo biržos sprendimus Lietuvos darbo biržai per 10 darbo dienų nuo atitinkamo sprendimo gavimo dienos.

90. Projektų teikėjas ar paramos gavėjas, nesutinkantis su Lietuvos darbo biržos sprendimu, gali kreiptis į teismą.

_________________

Vietinių užimtumo iniciatyvų projektų

rengimo, atrankos, įgyvendinimo finansavimo

ir kontrolės įgyvendinimo tvarkos aprašo

1 priedas

(Vietinių užimtumo iniciatyvų projekto paraiškos valstybės paramai gauti forma)

(projekto teikėjo pavadinimas)

(kodas, adresas, tel. faks., el. pašto adresas, atsiskaitomoji sąskaita)

teritorinei darbo biržai

VIETINIŲ UŽIMTUMO INICIATYVŲ PROJEKTO

________________________________________________________

(projekto pavadinimas)

PARAIŠKA VALSTYBĖS PARAMAI GAUTI

__________________ Nr. _________

(data)

1. PROJEKTO ĮGYVENDINIMO VIETA

Nurodykite, kokioje teritorijoje bus įgyvendinamas Jūsų projektas.

2. PROJEKTO ĮGYVENDINIMO LAIKAS

Nurodykite Jūsų projekto įgyvendinimo terminus. Atkreipkite dėmesį, kad projektui skirtos lėšos turi būti įsisavintos iki kalendorinių metų gruodžio 10 d.

NUMATOMA PRADŽIA________________________

(data)

NUMATOMA PABAIGA________________________

(data)

3. PROJEKTO SANTRAUKA

3.1. Suminė projekto vertė	(Lt):;

valstybės parama	;

paramos gavėjo nuosavos lėšos	.

3.2. Naujai steigiamų darbo vietų skaičius	:.

3.3. Trumpas projekto esmės aprašymas (iki 10 eilučių).

4. PROJEKTO AKTUALUMAS, TIKSLAI IR UŽDAVINIAI

4.1. Problemos pagrindimas

Aprašykite problemas ir priežastis, dėl kurių svarbu įgyvendinti pateikiamą projektą Jūsų teritorijoje.

4.2. Projekto tikslai ir uždaviniai

Atsižvelgdami į Jūsų pateiktą problemos pagrindimą, apibūdinkite tikslus ir uždavinius, kuriuos sieks įgyvendinti Jūsų projektas. Nurodykite, kaip projektas padės spręsti socialines problemas, įtakos teritorijos ekonominę plėtrą.

5. PROJEKTO VEIKLOS IR VADYBOS APRAŠYMAS

5.1. Aprašykite, kokios veiklos bus vykdomos įgyvendinant projekte numatytus tikslus ir uždavinius. Būkite kiek galima tikslesni, pagrįskite kiekvieną veiklos etapą, nes šiuo pagrindimu remiantis Jūsų veikla bus kontroliuojama. Apibūdinkite projekto veiklos etapus pagal žemiau pateiktą lentelę:

Projekto veiklos etapai

Etapo pavadinimas	Įgyvendinimo laikas	Finansavimo šaltinis	Lėšos, Lt

Pradžia	Pabaiga	Trukmė, savaitėmis

5.2. Nurodykite, kokioms tikslinėms grupėms priklausantys asmenys bus įdarbinami, reikalavimus jų darbui ir profesinei kvalifikacijai. Kiekvieno naujai įdarbinamo darbuotojo kvalifikacijai keliamus reikalavimus apibūdinkite pagal šią formą:

Profesija
Kvalifikacija (kategorija)
Darbinė patirtis (stažas)
Išsilavinimas
Kiti reikalavimai

5.3. Aprašykite, ar naujai įdarbintiems darbuotojams bus suteikta galimybė tobulinti kvalifikaciją ir/ar įgyti bendresnių darbo rinkoje vertinamų įgūdžių (darbo kompiuteriu žinių, projektų vadybos pagrindų ir kt.).

5.4. Nurodykite, kiek lėšų Jums bus reikalinga projektui įgyvendinti. Atsižvelgdami į šios paraiškos 10 punktą, pateikite trumpą projekto sąmatos kiekvienos eilutės išskaidytą pagrindimą, nurodydami ryšį tarp numatomos veiklos ir reikalingų lėšų.

5.5. Apibūdinkite, kokie Jūsų įmonės/viešosios įstaigos dabartiniai darbuotojai dalyvaus projekte ir už ką jie bus atsakingi, kaip bus organizuojama vidinė projekto įgyvendinimo kontrolė ir koordinavimas.

5.6. Trumpai aprašykite projekto vadovo kvalifikaciją, patirtį ir pareigas.

6. LAUKIAMI PROJEKTO REZULTATAI IR PASEKMĖS

6.1. Apibūdinkite, kokius rezultatus tikitės gauti įgyvendinę projektą. Būkite kiek galima tikslesni, kur įmanoma, nurodykite laukiamų rezultatų skaitinę išraišką.

6.2. Pagrįskite, kaip laukiami rezultatai atitinka VUI projektų tikslą (Aprašo 2 punktas), kokią socialinę naudą projekto įgyvendinimas duos teritorijai (socialinės paramos gavėjų sumažėjimą, naujos ekonominės veiklos ar socialinių paslaugų plėtrą, naujas užimtumo galimybes, darbo rinkos lankstumo padidinimą ir kt.).

6.3. Pažymėkite, kaip Jūsų projektas padėtų mažinti tikslinių bedarbių grupių problemas ir vystyti skatintiną ūkinę veiklą.

6.4. Apibūdinkite projekto multiplikatoriaus efektą, tai yra, ar Jūsų naujai sukurtosios darbo vietos suteiktų papildomų galimybių darbo vietoms atsirasti kitose ūkio šakose arba suteiktų galimybę dirbti asmenims, kurie iki tol tokios galimybės neturėjo.1 Pavyzdžiui, paramos gavėjui pradėjus teikti socialines paslaugas vaikams ar globos reikalaujantiems asmenims, juos prižiūrėjusiems šeimų nariams sudaroma galimybė dirbti.

7. PROJEKTO TĘSTINUMAS

Pagrįskite projekto tęstinumą pasibaigus jo finansavimui (nurodykite, kaip bus užtikrintas sukurtų darbo vietų ilgalaikiškumas ir iš kokių šaltinių bus gaunamos apyvartinės lėšos darbo vietoms išlaikyti).

8. PROJEKTO PARTNERIAI

8.1. Projektą įgyvendinanti įmonė

Jūsų įmonės/viešosios įstaigos pavadinimas

Statusas (pvz., AB, UAB, viešoji įstaiga)

Veiklos sritis

Veiklos aprašymas ir įsipareigojimai vykdant projektą

Įmonės registracijos data

Darbuotojų skaičius, dirbančių pagal neterminuotas sutartis

Trumpai pagrįskite Jūsų įmonės/viešosios įstaigos gebėjimus vykdyti projektą:

– sukaupta patirtis įgyvendinant projektus;

– organizaciniai gebėjimai, patirtis versle.

8.2. Kiti partneriai (jeigu jie yra)

Partnerio įmonės/įstaigos pavadinimas

Statusas (pvz., AB, UAB, viešoji įstaiga)

Veiklos sritis

Įsipareigojimai vykdant projektą

Gebėjimai, naudingi projektui įgyvendinti (sukaupta patirtis įgyvendinant projektus, organizaciniai gebėjimai, patirtis versle)

9. SAVIVALDYBĖS PARAMA

Nurodykite savivaldybės paramos formas projektui remti (skiria lėšas, patalpas ar įrengimus, nustato mokesčių lengvatas ir kt.)

10. PROJEKTO ĮGYVENDINIMO SĄMATA

Užpildykite projekto įgyvendinimo sąmatą pagal žemiau pateiktą lentelę. Kiekvieną eilutę išskaidykite, nurodydami konkretų išlaidų elementą (pavyzdžiui, jeigu jūsų projektui įgyvendinti reikalingas tam tikras įrengimas, jį nurodykite). Visos išlaidos turi būti nurodytos su mokesčiais, išskyrus PVM, kai paramos gavėjai, kaip PVM mokėtojai, yra registruoti Valstybinėje mokesčių inspekcijoje.

Projekto įgyvendinimo sąmata, Lt

Eil. Nr.	Projekto įgyvendinimo lėšų paskirstymas	Iš viso išlaidų, Lt	Iš jų:

Valstybės paramos lėšos	Projekto vykdytojo lėšos	Kitų rėmėjų lėšos

Suma, Lt	Struktūra, proc.	Suma, Lt	Struktūra, proc.	Suma, Lt	Struktūra, proc.
1.	Įrengimų, įrangos ir kitų darbo priemonių, reikalingų veiklai ar gamybai užtikrinti, pirkimas, montavimas
2.	Darbo vietai ir darbuotojui reikalingų licencijų ir leidimų įsigijimas
3.	Mokymo išlaidos, jeigu teritorinė darbo birža neorganizuoja tokių mokymų
4.	Patalpų remonto darbo vietoms įrengti (ne daugiau kaip 50 proc. teikiamos valstybės paramos dydžio)
5.	Draudimo išlaidos
6.	Reklamos išlaidos
Iš viso

11. PARAIŠKA GALIOJA IKI ___________________

(data)

12. INFORMACIJA APIE PER PASTARUOSIUS TREJUS METUS GAUTĄ VALSTYBĖS PAGALBĄ (iš valstybės biudžeto, Užimtumo fondo, Europos Sąjungos struktūrinių fondų, programų)

Projekto ir finansuojančios programos pavadinimas	Projekto įgyvendinimo laikotarpis	Gautos finansinės paramos suma

13. PRIDEDAMA:

13.1. Įmonės/viešosios įstaigos registravimo pažymėjimo kopija, _____ lapai.

13.2. Įmonės/viešosios įstaigos steigimo dokumentų kopija, _____ lapai.

13.3. Įmonės/viešosios įstaigos metinės finansinės atskaitomybės ankstesnių metų dokumentų (balansas, pelno (nuostolio) ataskaita, pajamų deklaracija) su Valstybinės mokesčių inspekcijos spaudu bei vadovo ir vyr. finansininko parašais kopijos, o praėjusių metų dokumentų kopijos – su vadovo ir vyr. finansininko parašais2 Pateikiama, jei įmonės/viešosios įstaigos veikla ilgesnė nei 12 mėnesių , _____ lapai.

13.4. Pažyma iš Valstybinio socialinio draudimo fondo apie įsiskolinimą (pažyma turi būti išduota ne anksčiau kaip likus 30 kalendorinių dienų iki paraiškos pateikimo dienos), _____ lapai.

13.5. Paskutinio ketvirčio Valstybinio socialinio draudimo ir sveikatos draudimo fondo lėšų finansinės ataskaitos (Forma Nr. 4) kopija, _____ lapai.

13.6. Pažymos iš Valstybinės mokesčių inspekcijos apie atsiskaitymus ir apie tai, kad įmonė registruota PVM mokėtoja (pažymos turi būti išduotos ne anksčiau kaip likus 30 kalendorinių dienų iki paraiškos pateikimo dienos), _____ lapai.

13.7. Jeigu įmonėje/viešojoje įstaigoje už paskutinius finansinius metus buvo atliktas auditas, jo ataskaitų ir išvadų apie įmonės veiklos tęstinumą kopijos, _____ lapai.

13.8. Nekilnojamojo turto (pastato, žemės ir kt.) nuosavybę arba kitaip įteisintą galimybę naudoti, valdyti tą turtą patvirtinantys dokumentai, būtini projektui įgyvendinti, _____ lapai.

PASTABA. Pateikite kitą papildomą informaciją, kuri padėtų projektų atrankos komisijai prie teritorinės darbo biržos geriau suprasti projektą, įvertinti projekto vykdytojų įdirbį ar kvalifikaciją. Pavyzdžiui, galite pridėti komercinius pasiūlymus įrangai ar darbo priemonėms įsigyti ir kt.

14. PROJEKTO TEIKĖJO PASIŽADĖJIMAS

Aš	,

(projekto teikėjo įmonės/viešosios įstaigos vadovo vardas, pavardė)

patvirtinu, kad paraiškoje ir kituose dokumentuose pateikta informacija yra teisinga.

Aš įsipareigoju leisti teritorinei darbo biržai patikrinti pateiktą informaciją, jeigu, jos manymu, tai yra būtina.

Patvirtinu, kad mano atstovaujama įmonė/viešoji įstaiga nėra likviduojama ir jai nėra pradėta bankroto procedūra.

(pareigų pavadinimas)	(parašas)	(vardas ir pavardė)

A. V.

______________

Vietinių užimtumo iniciatyvų projektų

rengimo, atrankos, įgyvendinimo finansavimo

ir kontrolės įgyvendinimo tvarkos aprašo

2 priedas

(Vietinių užimtumo iniciatyvų projekto veiklos ataskaitos forma)

(projektą įgyvendinančios įmonės/viešosios įstaigos pavadinimas)

VIETINIŲ UŽIMTUMO INICIATYVŲ PROJEKTO

(projekto pavadinimas)

VEIKLOS ATASKAITA

___________________Nr. ____________

(data)

____________________

(sudarymo vieta)

Sutarties Nr.

Projekto koordinatorius

Laikotarpis, už kurį atsiskaitoma

Veiklos ataskaita pateikiama pagal projekto paraiškos 5 punktą (Projekto veiklos ir vadybos aprašymas). Nurodykite, kokia veikla įgyvendinta, kokie darbai ir pirkimai atlikti ir kaip tai atitinka projekto įgyvendinimo sąmatos eilutes.

(pareigų pavadinimas)	(parašas)	(vardas ir pavardė)

______________

Vietinių užimtumo iniciatyvų projektų

rengimo, atrankos, įgyvendinimo finansavimo

ir kontrolės įgyvendinimo tvarkos aprašo

3 priedas

(Vietinių užimtumo iniciatyvų projekto finansinės ataskaitos forma)

(projektą įgyvendinančios įmonės/viešosios įstaigos pavadinimas)

VIETINIŲ UŽIMTUMO INICIATYVŲ PROJEKTO

(projekto pavadinimas)

FINANSINĖ ATASKAITA

___________________Nr. ____________

(data)

____________________

(sudarymo vieta)

Sutarties Nr.

Projekto koordinatorius

Laikotarpis, už kurį atsiskaitoma

Finansinė ataskaita pateikiama pagal projekto paraiškos 10 punktą (Projekto įgyvendinimo sąmata). Nurodykite planuotas išlaidas, faktines išlaidas ir gautą paramą; būtini priedai: išlaidas pateisinančių dokumentų (rangovo (paslaugų ar prekių tiekėjo) pateiktos sąskaitos, perdavimo-priėmimo aktai, kelionių dokumentai ar kiti dokumentai, pateisinantys patirtas išlaidas) bei išlaidų apmokėjimą įrodančių dokumentų (banko darbuotojo parašu ir banko spaudu patvirtinti išrašai iš sąskaitos ar kiti dokumentai, įrodantys, kad pagal išlaidas pateisinančius dokumentus buvo atliktas mokėjimas) kopijos.

(pareigų pavadinimas)	(parašas)	(vardas ir pavardė)

______________

Vietinių užimtumo iniciatyvų projektų

rengimo, atrankos, įgyvendinimo finansavimo

ir kontrolės įgyvendinimo tvarkos aprašo

4 priedas

(Vietinių užimtumo iniciatyvų projektų ataskaitos apie dirbančius asmenis įsteigtose darbo vietose forma)

(projektą įgyvendinančios įmonės/viešosios įstaigos pavadinimas)

VIETINIŲ UŽIMTUMO INICIATYVŲ PROJEKTO

(projekto pavadinimas)

ATASKAITA

APIE DIRBANČIUS ASMENIS ĮSTEIGTOSE DARBO VIETOSE

___________________Nr. ____________

(data)

______________________

(sudarymo vieta)

Sutarties Nr.

Laikotarpis, už kurį atsiskaitoma: 200_ m. __ ketvirtis

Dirbančiųjų skaičius įmonėje teikiant paraišką (pagal neterminuotas sutartis)	Įsteigta naujų darbo vietų įgyvendinant projektą	Dirbančiųjų skaičius ketvirčio pabaigoje	Priskaičiuotas darbo užmokestis, Lt	Atleista asmenų per ketvirtį iš projekto įsteigtų darbo vietų	Per ketvirtį priimti bedarbiai į įsteigtas vietas	Per ketvirtį sukurtų naujų darbo vietų skaičius

Iš viso	Iš jų projekto įsteigtose darbo vietose

Data	Skaičius	Profesija	Data	Skaičius	Profesija	Nurodyti, kokiai darbo rinkoje papildomai remiamų bedarbių grupei priklauso

(pareigų pavadinimas)	(parašas)	(vardas ir pavardė)

______________

Vietinių užimtumo iniciatyvų projektų

rengimo, atrankos, įgyvendinimo finansavimo

ir kontrolės įgyvendinimo tvarkos aprašo

5 priedas

(Projekto teikėjo, paraiškos ir jos priedų atitikties formaliems aprašo reikalavimams įvertinimo forma)

PROJEKTO TEIKĖJO, PARAIŠKOS IR JOS PRIEDŲ ATITIKTIES FORMALIEMS APRAŠO REIKALAVIMAMS ĮVERTINIMAS

(projekto pavadinimas, projekto teikėjo įmonės kodas ir adresas)

Eil. Nr.	Dokumento pavadinimas	Pateikta (Taip)	Nepateikta (Ne)
1.	Projekto teikėjo registravimo pažymėjimo kopija, kad įmonė/viešoji įstaiga įregistruota Lietuvos Respublikos įstatymų nustatyta tvarka
2.	Projekto teikėjo steigimo dokumentų kopija
3.	Įmonės/viešosios įstaigos metinės finansinės atskaitomybės ankstesnių metų dokumentų (balansas, pelno (nuostolio) ataskaita, pajamų deklaracija) su Valstybinės mokesčių inspekcijos spaudu bei vadovo ir vyr. finansininko parašais kopijos, o praėjusių metų dokumentų kopijos – su vadovo ir vyr. finansininko parašais (jei įmonė veikia ilgiau nei vienerius metus)
4.	Pažyma iš Valstybinio socialinio draudimo fondo apie įsiskolinimą (pažyma turi būti išduota ne anksčiau kaip likus 30 kalendorinių dienų iki paraiškos pateikimo dienos)
5.	Paskutinio ketvirčio Valstybinio socialinio draudimo ir sveikatos draudimo fondo lėšų finansinės ataskaitos (Forma Nr. 4) kopija
6.	Pažyma iš Valstybinės mokesčių inspekcijos apie atsiskaitymus (pažyma turi būti išduota ne anksčiau kaip likus 30 kalendorinių dienų iki paraiškos pateikimo dienos)
7.	Pažyma iš Valstybinės mokesčių inspekcijos apie tai, kad įmonė/viešoji įstaiga registruota PVM mokėtoja
8.	Jeigu įmonėje/viešojoje įstaigoje už paskutinius finansinius metus buvo atliktas auditas, jo ataskaitų ir išvadų apie įmonės veiklos tęstinumą kopijos
9.	Dokumentai, patvirtinantys nekilnojamojo turto (pastato, žemės ir kt.) nuosavybę arba kitaip įteisintą galimybę naudoti, valdyti tą turtą, būtiną projektui įgyvendinti.

Komisijos pirmininkas

(parašas)	(vardas ir pavardė)

Nariai

(parašas)	(vardas ir pavardė)

________________

(data)

______________

Vietinių užimtumo iniciatyvų projektų

rengimo, atrankos, įgyvendinimo finansavimo

ir kontrolės įgyvendinimo tvarkos aprašo

6 priedas

(Paraiškos turinio ir formos vertinimo forma)

PARAIŠKOS TURINIO IR FORMOS VERTINIMAS

(projekto pavadinimas, projekto teikėjo įmonės kodas ir adresas)

Projektų atrankos komisijos prie

(teritorinės darbo biržos pavadinimas)

Narys

(vardas ir pavardė)

Vertinimo rodiklio pavadinimas	Maksimalus balų skaičius	Vertintojo skirtas balų skaičius
1. Projekto atitikimas VUI projektų tikslui	60
1.1. Projektą įgyvendinant bus telkiamos vietos bendruomenės pastangos didinti užimtumą ir kartu spręsti su dideliu nedarbu susijusias socialines bei tikslinių bedarbių grupių problemas, pagerės socialinė ekonominė padėtis teritorijoje	20
1.2. Projekto multiplikatoriaus efektas (sukurtos darbo vietos suteiks papildomų galimybių darbo vietoms atsirasti kitose ūkio šakose arba suteikia galimybę dirbti asmenims, kurie iki tol tokios galimybės neturėjo, paraiškos 6.4 punktas)	10
1.3. Naujai įdarbintiems darbuotojams bus suteikta galimybė tobulinti kvalifikaciją ir/ar įgyti bendrųjų darbo rinkoje vertinamų įgūdžių (darbo kompiuteriu žinios, verslo vystymo pagrindai, projektų vadybos pagrindai ir kt.)	10
1.4. Projektą remia savivaldybė (skiria lėšas, patalpas ar įrengimus, nustato mokesčių lengvatas)	10
1.5. Pagrįstas tęstinumas pasibaigus jo finansavimui	10
2. Projekto paraiškos aiškumas ir nuoseklumas	20
2.1. Projekto paraiškos užpildymo aiškumas, detalumas, logiškumas	10
2.2. Lėšų sąmatos aiškumas, detalumas ir pagrįstumas	10
3. Projekto teikėjo (ir projekto partnerių, jeigu yra) pasirengimas tinkamai ir efektyviai įgyvendinti projektą	20
3.1. Patirtis įgyvendinant projektus	10
3.2. Organizaciniai gebėjimai ir patirtis versle	10
Galutinė balų suma už paraiškos turinį ir formą	100

Komisijos narys

(parašas)	(vardas ir pavardė)

__________________

(data)

______________

Vietinių užimtumo iniciatyvų projektų

rengimo, atrankos, įgyvendinimo finansavimo

ir kontrolės įgyvendinimo tvarkos aprašo

7 priedas

GALUTINIO PARAIŠKŲ ĮVERTINIMO METODIKA

I. Privačios dalies bendrame finansavime vertinimas

Privačios dalies (projekto vykdytojo ir kitų rėmėjų lėšos) bendrame finansavime įvertinimas sudaro 10 proc. galutinio įvertinimo. Šimtas balų skiriama paraiškai su didžiausia privačia dalimi bendrame finansavime. Vertinamai paraiškai už privačią dalį bendrame finansavime balai apskaičiuojami pagal šią formulę:

Sp = paraiška A/paraiška DD * 100, kur:
Sp – balai, skiriami už privačią bendro finansavimo dalį; paraiška A – vertinamos paraiškos privati procentinė dalis bendrame finansavime procentais nuo visos projekto vertės; paraiška DD – paraiškos su didžiausia privataus finansavimo dalimi privati procentinė dalis bendrame finansavime procentais nuo visos projekto vertės.

II. Santykinės vienos darbo vietos kainos vertinimas

Santykinės vienos darbo vietos kainos įvertinimas sudaro 30 proc. galutinio įvertinimo. Šimtas balų skiriama paraiškai su mažiausia vienos darbo vietos kaina. Vertinamai paraiškai už santykinę vienos darbo vietos kainą balai apskaičiuojami pagal šią formulę:

Sk = paraiška MK/paraiška A * 100, kur:
Sk – balai, skiriami už santykinę vienos darbo vietos kainą; paraiška MK – vidutinės išlaidos vienai darbo vietai įsteigti, nurodytos paraiškoje, kurioje jos yra mažiausios, litais; paraiška A – vertinamos paraiškos vidutinės išlaidos vienai darbo vietai įsteigti litais.

III. Galutinis paraiškos įvertinimas balais

Galutinis paraiškos įvertinimas balais apskaičiuojamas pagal šią formulę:

S = Sb* 0,6 + Sp*0,1 + Sk *0,3, kur:
S – galutinis paraiškos įvertinimas balais; Sb – komisijos skirti balai vertinamai paraiškai; Sp – balai, skiriami už privačią bendro finansavimo dalį; Sk – balai, skiriami už santykinę vienos darbo vietos kainą.

______________

Vietinių užimtumo iniciatyvų projektų

rengimo, atrankos, įgyvendinimo finansavimo

ir kontrolės įgyvendinimo tvarkos aprašo

8 priedas

(Vietinių užimtumo iniciatyvų projektų įgyvendinimo sutarties forma)

VIETINIŲ UŽIMTUMO INICIATYVŲ PROJEKTO ĮGYVENDINIMO SUTARTIS

_______________________ Nr. _____

(data)

____________________

(sudarymo vieta)

darbo birža (toliau – Darbo birža),

(teritorinės darbo biržos pavadinimas)

atstovaujama, ir

(pareigų pavadinimas, vardas, pavardė, atstovavimo pagrindas)

(toliau – paramos gavėjas),

(įmonės/viešosios įstaigos pavadinimas)

Atstovaujama	,

(pareigų pavadinimas, vardas, pavardė, atstovavimo pagrindas)

toliau bendrai vadinamos šalimis, vadovaudamiesi Vietinių užimtumo iniciatyvų projektų rengimo, atrankos, įgyvendinimo finansavimo ir kontrolės tvarkos aprašu, patvirtintu Lietuvos Respublikos socialinės apsaugos ir darbo ministro 2005 m. sausio 28 d. įsakymu Nr. A1-21, sudarė šią Vietinių užimtumo iniciatyvų projekto įgyvendinimo sutartį (toliau – sutartis):

I. SUTARTIES DALYKAS

(projekto pavadinimas)

II. ĮSIPAREIGOJIMAI

1. Paramos gavėjo:

1.1. įsteigti	darbo vietas iki 200 __m._____ ___d.;

(žodžiais)

1.2. įdarbinti į įsteigtas darbo vietas teritorinės darbo biržos pasiūlytus asmenis, sudarant su jais neterminuotas darbo sutartis visam darbo laikui;

1.3. įsteigtų darbo vietų nepanaikinti trejus metus nuo darbo vietos (-ų) įsteigimo dienos ir teikti per šiuos trejus metus kiekvieną metų ketvirtį iki kito ketvirčio pirmo mėnesio 5 d. teritorinei darbo biržai ketvirtinę ataskaitą apie dirbančius asmenis įsteigtose darbo vietose;

1.4. skirti savų lėšų projektui įgyvendinti	Lt;

(žodžiais)

1.5. grąžinti visą nepanaudotą valstybės paramą į Darbo biržos atsiskaitomąją sąskaitą iki 200_ m. gruodžio 10 d.;

1.6. naudoti projektui įgyvendinti skirtas lėšas pagal patvirtintą projekto įgyvendinimo sąmatą;

1.7. projektui vykdyti valstybės ir projekto vykdytojo lėšoms atidaryti specialiąją sąskaitą Lietuvos Respublikoje veikiančiame banke, iš kurios atsiskaitymai vykdomi atliekant bankinius pavedimus, ir vesti atskirą tam skirtų lėšų panaudojimo finansinę apskaitą;

1.8. teikti raštu kas mėnesį Darbo biržai ataskaitą apie projekto įgyvendinimo eigą ir lėšų panaudojimą bei kitą, Darbo biržai pareikalavus, su sutarties vykdymu susijusią informaciją;

1.9. sudaryti sąlygas Darbo biržai patikrinti projekto vykdymą vietoje;

1.10. nedelsiant informuoti Darbo biržą ir projekto partnerius apie įvykius, kurie gali pakenkti vykdyti projektą;

1.11. atlyginti Darbo biržai ir tretiesiems asmenims padarytą žalą, kuri atsirastų dėl sutarties netinkamo vykdymo ar nutraukimo prieš terminą;

1.12. projekto įgyvendinimo apskaitos dokumentus ir apskaitos registrus iki metų finansinės atskaitomybės patvirtinimo apskaityti ir saugoti atskirai nuo įmonės veiklos dokumentų, užtikrinant jų išsaugojimą;

1.13. patvirtinus metų finansinę atskaitomybę, projekto įgyvendinimo apskaitos dokumentus ir apskaitos registrus saugoti laikantis Lietuvos Respublikos archyvų įstatymo nustatytos tvarkos;

1.14. vykdyti projektą profesionaliai, efektyviai ir taupiai, taikant profesinius vadybos ir apskaitos standartus ir atsakyti už projekto vykdymo kokybę;

1.15. laiku negrąžinus Sutartyje ir Vietinių užimtumo iniciatyvų projektų rengimo, atrankos, įgyvendinimo finasavimo ir kontrolės tvarkos apraše nurodytais atvejais paramos lėšų, mokėti 0,2 procento dydžio delspinigius nuo negrąžintų projektui įgyvendinti suteiktų valstybės paramos lėšų;

1.16. neparduoti, nedovanoti ar kitaip neperleisti, taip pat neišvežti už Lietuvos Respublikos teritorijos ribų, neįkeisti ar kitaip nesuvaržyti teisių į ilgalaikį materialų turtą, kurį paramos gavėjas įsigijo pasinaudojęs valstybės parama be Lietuvos darbo biržos leidimo ne mažiau kaip trejus metus nuo jo įsigijimo.

2. Darbo biržos:

2.1. pervesti paramos gavėjui	Lt

(žodžiais)

projektui vykdyti į jo specialiąją sąskaitą, nurodytame Lietuvoje Respublikoje veikiančiame banke;

2.2. operatyviai nagrinėti raštu pateiktus paramos gavėjo prašymus ir užklausimus, teikti metodinę pagalbą ir informaciją, reikalingą projektui įgyvendinti;

2.3. siūlyti paramos gavėjui įdarbinti Darbo biržoje įregistruotus bedarbius, atitinkančius projekte pateiktus kvalifikacinius reikalavimus;

2.4. organizuoti (pagal Darbo biržos įgyvendinamas mokymo programas) paramos gavėjo prašymu asmenų, numatomų įdarbinti į įsteigtas darbo vietas, profesinį mokymą;

2.5. vykdyti projekto įgyvendinimo priežiūrą ir vertinimą.

III. PROJEKTO FINANSAVIMAS IR ATSISKAITYMAS UŽ PERVESTAS LĖŠAS

3. Projektas finansuojamas, atsiskaitoma ir numatytais atvejais lėšos grąžinamos Vietinių užimtumo iniciatyvų projektų rengimo, atrankos, įgyvendinimo finansavimo ir kontrolės tvarkos aprašu.

IV. ŠALIŲ ATSAKOMYBĖ

4. Sutarties šalys už sutartyje nurodytų įsipareigojimų nevykdymą atsako įstatymų ir kitų teisės aktų nustatyta tvarka.

5. Darbo biržai nustačius, kad lėšos, skirtos projektui vykdyti, naudojamos ne pagal paskirtį, paramos gavėjas privalo šias lėšas grąžinti Darbo biržai per jos nustatytą terminą.

6. Šalys atleidžiamos nuo atsakomybės už sutartyje numatytų įsipareigojimų nevykdymą, jei tai įvyko dėl nenugalimos jėgos sukeltų aplinkybių Lietuvos Respublikos teisės aktų numatytais atvejais. Apie tokių aplinkybių atsiradimą sutarties šalis privalo informuoti kitą šalį raštu per 3 darbo dienas.

V. BAIGIAMOSIOS NUOSTATOS

7. Visus juridinius veiksmus, susijusius su sutarties vykdymu ir projekto įgyvendinimu, atlieka sutarties šalys.

8. Sutartis įsigalioja kitą dieną nuo jos pasirašymo dienos.

9. Sutartis gali būti nutraukta, pakeista bei papildyta šalių raštišku susitarimu.

10. Ginčai dėl sutarties vykdymo sprendžiami šalių susitarimu, o nesusitarus – įstatymų numatyta tvarka.

11. Projekto paraiška kartu su jos priedais yra neatskiriama sutarties dalis (pridedama).

PRIDEDAMA. Vietinių užimtumo iniciatyvų projekto

(projekto pavadinimas)

paraiška valstybės paramai gauti ir jos priedai, _____ lapų.

Šalių adresai ir kiti rekvizitai

Darbo birža	Paramos gavėjas

(adresas, kodas, telefonas)	(adresas, kodas, telefonas)

(banko pavadinimas ir kodas, sąskaitos numeris)	(banko pavadinimas ir kodas, sąskaitos numeris)

(vadovo ar jo įgalioto asmens pareigų pavadinimas)	(vadovo ar jo įgalioto asmens pareigų pavadinimas)

(Parašas)	(Parašas)

(Vardas ir pavardė)	(Vardas ir pavardė)

A. V.	A. V.

______________

Pakeitimai:

1.

Lietuvos Respublikos socialinės apsaugos ir darbo ministerija, Įsakymas

Nr. A1-97, 2005-04-06, Žin., 2005, Nr. 48-1611 (2005-04-14), i. k. 1052230ISAK000A1-97

Dėl Lietuvos Respublikos socialinės apsaugos ir darbo ministro 2005 m. sausio 28 d. įsakymo Nr. A1-21 "Dėl Vietinių užimtumo iniciatyvų projektų rengimo, atrankos, įgyvendinimo finansavimo ir kontrolės tvarkos aprašo patvirtinimo" pakeitimo